- సత్యవతి దినవహి
కోర్టులో కేసు విచారణకు వచ్చింది. నాకు చికిత్స జరుగుతున్న కారణంగా నేను కోర్టులో హాజరు కానవసరంలేదనే వెసులుబాటు కలిగించబడింది.
కోర్టులో ఏం జరిగిందనే దాని గురించి చందన అక్క చెప్పిన కథనం ఇది.........
కేసు విచారణకు వచ్చిన రోజున కోర్టు హాలంతా ఈ కేసులో ఏం జరుగుతుందో అని చూడటానికి వచ్చిన జనంతో క్రిక్కిరిసి పోయింది.
బాధితురాలినైన నా తరఫున న్యాయవాది సౌదామిని, ముద్దాయి అయిన కరణ్ తరఫున న్యాయవాది పరాంకుశం గారు తమ తమ కథనాలను జడ్జిగారికి వివరించారు.
ముద్దాయి కరణ్ ను కోర్టులో ప్రవేశబెట్టారు. వాద ప్రతివాదాలు జరిగాయి.
మాధవయ్యగారిని, చందన, రమేష్ లను సాక్షులుగా ప్రవేశపెట్టి వారి వాంగ్మూలాలను నమోదు చేసుకోవడం జరిగింది. ఇలా కేసు కొంతకాలం నడిచింది.......
ఇరుపక్షాల న్యాయవాదులూ ఇటు సౌదామినిగారు, అటు పరాంకుశంగారు కూడా తమ తమ క్లయింట్లను సమర్థిస్తూ బలమైన వాదనలు వినిపించారు. అనంతరం కేసు తీర్పుకి వచ్చింది..........
కోర్టులో ఈ కేసు నడుస్తున్న తరుణంలోనే ఎన్నో సాంఘిక సేవా సంస్థలు , మహిళా సంఘాలు, విద్యార్థి సంఘాలు నాకు తమ మద్దతు తెలిపాయి. సమాచార మాధ్యమంలో కేసు ఎంతో ప్రాముఖ్యతను సంతరించుకుంది.
జడ్జిగారి తీర్పు ఎలా ఉంటుందోననే విషయంలో ఎవరికి తోచినట్లు వారు ఊహాగానాలు చేయసాగారు.
ఈ కేసులో పేరుమోసిన జడ్జి రామబ్రహ్మంగారు తీర్పు వెలువరించనున్నారని తెలిసి అందరికీ ఉత్కంఠ మరియు ఆసక్తి మరింత పెరిగాయి. అందుకు కారణం ఆయన ఎటువంటి ప్రలోభానికి లోనుగాకుండా నిష్పక్షపాతంగా ఎన్నో సంచలనాత్మకమైన తీర్పులు వెలువరించి ఉండటమే.......
!+!+!+! !+!+!+! !+!+!+! !+!+!+!
ఆ రోజు తీర్పు వెలువడే రోజూ కావడంతో ఎన్నడూ చూడని రీతిలో కోర్టు లోపల బయటా కూడా జనంతో కిట కిటలాడసాగింది. జడ్జిగారు రావడంతో అందరూ లేచి నిలబడ్డారు. ఆయన కూర్చున్నాక అందరూ తమ తమ స్థానాలలో ఆసీనులయ్యారు.
అప్పటికే కొంత కోలుకుని ఉండటంవల్లనూ, ఆ రోజు కేసు తీర్పుకి రావడంవల్లనూ నేను కూడా కోర్టుకు హాజరయ్యాను.
కోర్టులో అడుగుపెట్టగానే 'నాకు ఇవాళ ఇక్కడ తప్పక న్యాయం లభిస్తుంది' అనిపించింది.
కోర్టు హాలంతా ఒకసారి పరికించి చూశాను.
నా ముఖంపై ముసుగు ఉండటంతో జడ్జిగారితో సహా అందరి దృష్టి సానుభూతిగా నావైపు మళ్ళింది క్షణంపాటు.
లాయర్ పరాంకుశంగారు, కేసు సమర్థవంతంగా వాదించానన్న తృప్తితో తన క్లయింటు కరణ్ ఏదో సాధారణ శిక్షతో బయటపడతాడు అన్న ధీమాతో, చిరునవ్వు నవ్వుకుంటున్నారు.
లాయర్ సౌదామిని మాత్రం, తన క్లయింటు సురభికి, అంటే నాకు, న్యాయం జరుగుతుందన్న ధీమాతో, గంభీరవదనంతో కూర్చుని ఉన్నారు.
జడ్జి రామబ్రహ్మంగారు చిన్నగా గొంతు సవరించుకుని,
"కేసు పూర్వాపరాలన్నీ పరిశీలించిన మీదట కోర్టు ముద్దాయి కరణ్ ను దోషిగా నిర్థారించడమైనది.
ముద్దాయి కరణ్ బాధితురాలు సురభిని వెంబడించి వేధించి, వలదని వారించిన ఆమె హెచ్చరికలు పెడ చెవిన పెట్టి, అకారణంగా ఆమెపై కక్షబూని ఆమెపై యాసిడ్ చిమ్మడంవంటి ఘాతుకానికి పాల్పడడం ఘోరమైన నేరంగా కోర్టు పరిగణిస్తున్నది.
కరణ్ చర్యతో బాధితురాలు సురభికి తీరని అన్యాయం జరిగింది కనుక ఆమెకు న్యాయం చేయవలసిన బాధ్యత ముద్దాయి కరణ్, అతడి తల్లిదండ్రులు తీసుకోవాలని నిర్ణయించడమైనది.
ప్రస్తుతం ముద్దాయి తల్లిదండ్రులపై ఆధారపడి ఉన్నందున అతడు చదువు పూర్తిచేసి స్వార్జితుడు కావడానికి 2 సంవత్సరములు మాత్రమే గడువు ఇవ్వబడుతున్నది.
ముద్దాయి కరణ్ స్వార్జితుడైన తదుపరి అతడికి తల్లిదండ్రులు ఎటువంటి సహాయం చేయరాదు. స్వార్జితుడైన తదుపరినుండి బాధితురాలు సురభి జీవితకాలం పోషణ భారం ముద్దాయి కరణ్ వహించవలెనని నిర్ణయించడమైనది.
అప్పటివరకు అనాథ అయిన సురభికి కనీస వసతులతో ఒక నివాసం ఏర్పాటు చేసి, ఆమె తన చదువు కొనసాగించడానికి తగిన ఏర్పాట్లు చేసి, ఆమె తన కాళ్ళపై తాను నిలబడేవరకు..... సంరక్షణా బాధ్యత అంతా ముద్దాయి తల్లిదండ్రులు వహించవలసి ఉంటుంది.
ఈలోగా ఈ దేశం వదిలి వెళ్లకుండా కరణ్, అతడి తల్లిదండ్రుల పాస్ పోర్టులు రద్దుచేయడమైనది.
ఈ ప్రక్రియలో బాధితురాలు సురభి జీవితం ఒక దరికి చేరిన తదుపరి కూడా ముద్దాయి కరణ్ అతడి భవిష్యత్తుకి సంబంధించిన ఎటువంటి నిర్ణయంలోనైనా సురభి అనుమతి తీసుకోవడం తప్పనిసరి అని ఆదేశించడమైనది.
ముద్దాయి కరణ్ ప్రతి నెల కోర్టులో తప్పనిసరిగా హాజరు వేయించుకోవాలని, కోర్టుకి ప్రతివిషయం వ్రాతపూర్వక వివరణ ఇవ్వవలెనని ఆదేశించడమైనది.
ఈ ఆదేశాలలో ఏ ఒక్కటి అతిక్రమించినప్పటికి దానిని మరింత తీవ్రమైన నేరంగా పరిగణించడం జరుగుతుందని తెలుపడమైనది.
ఈ నేపధ్యంలో ముద్దాయి నుండి బాధితురాలికి ఎటువంటి హాని కలుగకుండా ఆమెకు 24 గంటలు రక్షణ కల్పించవలసినదిగా పోలీసుశాఖను ఆదేశించడమైనది" అని జడ్జిగారు తిరిగి .................
"క్షణికమైన ఆవేశంలో హేయమైన నేరాలు చేసి ఎదుటివారి జీవితాలను నరకప్రాయం చేసి, స్వల్పమైన శిక్షని అనుభవించి తప్పించుకుందామనుకునే నేరస్తులకి విధించబడే శిక్ష, వారికి, అటువంటి నేరాలు చేయబూనే వాళ్ళకి ఒక గుణపాఠం కావాలి.
అటువంటి ఉద్దేశ్యాన్ని దృష్టిలో పెట్టుకుని ఈ కేసులో ముద్దాయి అకృత్యానికి బలైన బాధితురాలి సంక్షేమాన్ని కూడా పరిగణనలోకి తీసుకుంటూ బాధితురాలికి న్యాయం జరగేలా ముద్దాయి కరణ్ కు శిక్ష ఖరారు చేయడమైనది" అంటూ తన కొసమెరుపు సందేశాన్ని జోడించి తన సుదీర్ఘమైన తీర్పును వెళ్ళడించారు.
జడ్జి రామబ్రహ్మంగారిచ్చిన తీర్పు విని కోర్టు ప్రాంగణమంతా చప్పట్లతో మారుమ్రోగిపోయింది.
'ఆహా ఎంత చక్కగా వివరించారు. బాధితురాలికి న్యాయం జరిగేలా సంచలనాత్మకమైన తీర్పు ఇచ్చారు జడ్జిగారు' అంటూ ప్రశంసించిన పలు స్వరాలతో పాటు,
"ఇదెక్కడి తీర్పు? కుర్రవాడు ఏదో ఆవేశంలో చేసాడే అనుకుందాము అందుకు శిక్ష మరీ ఇంతలా ఉండాలా? వాడి భవిష్యత్తును తీసుకెళ్ళి ఆ అమ్మాయి చేతులలో పెట్టేస్తే పాపం ఆ అబ్బాయి గతి ఏమవ్వాలి?"
అంటూ నిరసించిన కొన్ని స్వరాలూ వినిపించాయి నాకు.
ఏదో తేలికపాటు జైలు శిక్ష అనుభవించిన తరువాత విడుదలై వచ్చి ఆనందంగా పెళ్లిచేసుకుని పిల్లా పాపలతో కొడుకు సుఖమైన జీవితం అనుభవించగలడని ఎదురుచూస్తున్న కరణ్ తల్లిదండ్రులు ఈ తీర్పు విని శరాఘాతం తగిలిన పక్షులలాగా విలవిలలాడిపోయారు.
అదే పంథాలో ఆలోచిస్తున్న లాయర్ పరాంకుశంగారిని కూడా ఈ అనూహ్యమైన తీర్పు తీవ్ర నిరాశకు గురిచేసింది.
నాకు న్యాయం జరుగుతుందని నమ్మకంతో ఉన్న లాయర్ సౌదామినికి ఈ అమోఘమైన తీర్పు ఎంతో ఆనందం కలిగించింది.
ఈ తీర్పు గురించి అభిప్రాయం చెప్పమని నన్ను పత్రికలవారు ప్రశ్నించినప్పుడు
"ముందుగా ఈ కేసులో నాకు తమ సహకారం తెలిపిన ప్రతి ఒక్కరికీ కృతజ్ఞతలు. ఒకవైపు నాలాగా ఎంతోమంది ఇటువంటి ఘాతుకాలకు బలై చేయని తప్పుకు జీవితాంతం శిక్ష అనుభవించవలసి వస్తుంటే ఇంకోవైపు ఆ తప్పుచేసినవాళ్లు మాత్రం కొద్దిపాటి శిక్షతో బయటపడి హాయిగా సుఖమైన జీవితాలని గడుపుదామనుకుంటున్నారు.
అటువంటి కుత్సిత మనస్కులకి గౌరవనీయులైన జడ్జి శ్రీ రామబ్రహ్మంగారి తీర్పు ఒక మంచి గుణపాఠం అవుతుందని నేను నమ్ముతున్నాను. ఈ తీర్పు మన న్యాయవయస్థపై నాకున్న నమ్మకాన్ని మరింత బలపరిచింది. నమస్కారం" అని చెప్పి లాయర్ సౌదామినితో వెళ్లిపోయాను.
పట్టువదలని విక్రమార్కుల లాగా కరణ్ తల్లిదండ్రులు తిరిగి పై కోర్టులో అర్జీ చేసుకున్నప్పటికి అక్కడ కూడా వారికి చుక్కెదురైంది. పై కోర్టు కూడా క్రింది కోర్టు తీర్పుని బలపరచడమే కాకుండా జడ్జి రామబ్రహ్మంగారి తీర్పును న్యాయమైనదిగా అమోఘమైనదిగా అభివర్ణించి ప్రశంసించింది.
- satyavati dinavahi
kortulo kesu vichaaranaku vachindi. naaku chikitsa jarugutunna kaaranamgaa nenu kortulo haajaru kaanavasaramledane vesulubaatu kaliginchabadindi.
kortulo yem jarigindane daani gurinchi chandana akka cheppina kathanam idhi.........
kesu vichaaranaku vachina rojuna kortu halanta ee kesulo yem jarugutundo ani chudataniki vachina janamtho krikkirisi poyindi.
baadhituraalinaina naa tarafuna nyaayavaadi soudaamini, muddaayi ayina karan tarafuna nyaayavaadi paraankusam gaaru tama tama kathanaalanu jadjigaariki vivarinchaaru.
muddaayi karan nu kortulo pravesabettaaru. vaada prativaadaalu jarigai.
maadhavayyagaarini, chandana, ramesh lanu saakshulugaa pravesapetti vaari vaangmuulaalanu namodu chesukovadam jarigindi. ilaa kesu kontakaalam nadichindi.......
irupakshaala nyaayavaaduluu itu soudaaminigaaru, atu paraankusamgaaru kuudaa tama tama clientlanu samarthistuu balamaina vaadanalu vinipinchaaru. anantaram kesu teerpuki vachindi..........
kortulo ee kesu nadustunna tarunamlone enno saanghika seva samsthalu , mahila sanghaalu, vidyaarthi sanghaalu naaku tama maddatu telipai. samachara maadhyamamlo kesu entho praamukhyatanu santarinchukundi.
jadjigari teerpu ela untundonane vishayamlo evariki thochinatlu vaaru oohaagaanaalu cheyasagaru.
ee kesulo perumosina jadji ramabrahmangaru teerpu veluvarinchanunnaarani telisi andarikee utkanta mariyu aasakti marinta perigaayi. anduku kaaranam aayana etuvanti pralobhaaniki lonugakunda nishpakshapaatamgaa enno sanchalanaatmakamaina teerpulu veluvarinchi undatame.......
!+!+!+! !+!+!+! !+!+!+! !+!+!+!
aa roju teerpu veluvade roojoo kaavadamtho ennaduu chudani reetilo kortu lopala bayata kuudaa janamtho kita kitalaadasaagindi. jadjigaaru raavadamtho andaruu lechi nilabaddaaru. aayana kuurchunnaaka andaruu tama tama sthaanaalalo aaseenulayyaaru.
appatike kontha kolukuni undatamvallanuu, aa roju kesu teerpuki raavadamvallanuu nenu kuudaa kortuku haajarayyaanu.
kortulo adugupettagaane 'naaku ivaala ikkada tappaka nyaayam labhistundi' anipinchindi.
kortu halanta okasari parikinchi chushanu.
naa mukhampai musugu undatamtho jadjigaaritho sahaa andari drushti saanubhootigaa naavaipu mallindi kshanampaatu.
layar paraankusamgaaru, kesu samarthavantamgaa vaadinchaananna truptitoe tana klayintu karan edho saadhaarana shikshatho bayatapadatadu anna dheemaatho, chirunavvu navvukuntunnaaru.
layar soudaamini maatram, tana klayintu surabhiki, ante naaku, nyaayam jarugutundanna dheemaatho, gambheeravadanamtho kuurchuni unnaaru.
jadji ramabrahmangaru chinnagaa gontu savarinchukuni,
"kesu puurvaaparaalannii pariseelinchina meedata kortu muddaayi karan nu doshigaa nirthaarinchadamainadi.
muddaayi karan baadhituraalu surabhini vembadinchi vedhinchi, valadani vaarinchina aame heccharikalu peda chevina petti, akaaranamgaa aamepai kakshabooni aamepai yasid chimmadamvanti ghaatukaaniki palpadadam ghoramaina neramgaa kortu pariganistunnadi.
karan charyatho baadhituraalu surabhiki teerani anyayam jarigindi kanuka aameku nyaayam cheyavalasina baadhyata muddaayi karan, atadi tallidandrulu teesukovaalani nirnayinchadamainadi.
prastutam muddaayi tallidandrulapai aadhaarapadi unnanduna atadu chaduvu poortichesi swaarjitudu kaavadaaniki 2 samvatsaramulu matrame gaduvu ivvabadutunnadi.
muddaayi karan swaarjitudaina tadupari atadiki tallidandrulu etuvanti sahayam cheyaraadu. swaarjitudaina taduparinundi baadhituraalu surabhi jeevitakaalam poshana bharam muddaayi karan vahinchavalenani nirnayinchadamainadi.
appativaraku anatha ayina surabhiki kaneesa vasatulato oka nivasam erpaatu chesi, aame tana chaduvu konasaaginchadaaniki tagina erpaatlu chesi, aame tana kaallapai taanu nilabadevaraku..... samrakshana baadhyata antaa muddaayi tallidandrulu vahinchavalasi untundi.
eelogaa ee desham vadili vellakunda karan, atadi tallidandrula pas portulu radducheyadamainadi.
ee prakriyalo baadhituraalu surabhi jeevitam oka dariki cherina tadupari kuudaa muddaayi karan atadi bhavishyattuki sambandhinchina etuvanti nirnayamloonainaa surabhi anumati teesukovadam tappanisari ani aadesinchadamainadi.
muddaayi karan prati nela kortulo tappanisarigaa haajaru veyinchukovalani, kortuki prativishayam vraatapuurvaka vivarana ivvavalenani aadesinchadamainadi.
ee aadesaalalo e okkati atikraminchinappatiki daanini marinta teevramaina neramgaa pariganinchadam jarugutundani telupadamainadi.
ee nepadhyamlo muddaayi nundi baadhituraaliki etuvanti haani kalugakunda aameku 24 gantalu rakshana kalpinchavalasinadigaa polisusakhanu aadesinchadamainadi" ani jadjigaaru tirigi .................
"kshanikamaina aavesamlo heyamaina neraalu chesi edutivaari jeevitaalanu narakaprayam chesi, swalpamaina shikshani anubhavinchi tappinchukundaamanukuna nerastulaki vidhinchabade shiksha, vaariki, atuvanti neraalu cheyaboone vaallaki oka gunapaatam kavali.
atuvanti uddesyaanni drushtilo pettukuni ee kesulo muddaayi akrutyaaniki balaina badhiturali sankshemaanni kuudaa parigananaloki teesukuntu baadhituraaliki nyaayam jaragela muddaayi karan ku shiksha khararu cheyadamainadi" antuu tana kosamerupu sandesaanni jodinchi tana sudeerghamaina teerpunu velladinchaaru.
jadji ramabrahmangaarchina teerpu vini kortu praamganamantaa chappatlatho maarumrogipoyindi.
'aahaa entha chakkaga vivarinchaaru. baadhituraaliki nyaayam jarigela sanchalanaatmakamaina teerpu icharu jadjigaaru' antuu prasamsinchina palu swaraalatho paatu,
"idekkadi teerpu? kurravaadu edho aavesamlo chesade anukundaamu anduku shiksha mari intalaa undala? vaadi bhavishyattunu teesukelli aa ammai chetulalo petteste paapam aa abbai gathi emavvali?"
antuu nirasinchina konni swaraaluu vinipinchaayi naaku.
edho telikapatu jailu shiksha anubhavinchina taruvaata vidudalai vachi aanandamgaa pellichesukuni pilla paapalatho koduku sukhamaina jeevitam anubhavinchagaladani eduruchustunna karan tallidandrulu ee teerpu vini saraaghaatam tagilina pakshulalaagaa vilavilalaadipooyaaru.
adhe panthaalo aalochistunna layar paraankusamgaarini kuudaa ee anoohyamaina teerpu teevra niraasaku gurichesindi.
naaku nyaayam jarugutundani nammakamtho unna layar soudaaminiki ee amoghamaina teerpu entho aanandam kaliginchindi.
ee teerpu gurinchi abhiprayam cheppamani nannu patrikalavaaru prasninchinappudu
"mundugaa ee kesulo naaku tama sahakaaram telipina prati okkarikee krutagnatalu. okavaipu nalaga entomandi ituvanti ghaatukaalaku balai cheyani tappuku jeevitaantam shiksha anubhavinchavalasi vastunte inkovaipu aa tappuchesinavaallu maatram koddipati shikshatho bayatapadi haayigaa sukhamaina jeevitaalani gadupudamanukuntunna.
atuvanti kutsita manaskulaki gouravaneeyulaina jadji shree ramabrahmangari teerpu oka manchi gunapaatam avutundani nenu nammutunnaanu. ee teerpu mana nyaayavayasthapai naakunna nammakaanni marinta balaparichindi. namaskaram" ani cheppi layar soudaaminitoe vellipoyaanu.
pattuvadalani vikramaarkula laga karan tallidandrulu tirigi pai kortulo arji chesukunnappatiki akkada kuudaa vaariki chukkeduraindi. pai kortu kuudaa krindi kortu teerpuni balaparachadame kakunda jadji ramabrahmangari teerpunu nyaayamainadigaa amoghamainadigaa abhivarninchi prasamsinchindi.